அவ் ஒன்று கூடலில் முதலில் வெளியிடப்பட்ட போஸ்ரரில் இருந்த தமிழேண்டா என்ற வாசகம் , வழமையாக லீட்டர் கணக்கில் பாலாபிசேகம் வாங்கும் விஜயின் போஸ்ரர்களில் இருப்பது போல் தோன்றியது , அந்த போஸ்ரலில் இருந்த ஒரே ஆறுதல் , we support jallikattu எனபது மட்டுமே , சரி ஆதரவுதானே சொல்லப்போகின்றார்கள் என்று பார்த்தால் அந்த போஸ்ரரை பகிர்ந்த பெரும்பாலானவர்களின் இடுகைகளில் “எங்களுடைய மரபு அழிக்கப்படுவதற்கு எதிராக போராடுவோம் ” “தமிழர் மரபு அழிக்கப்படுவதற்கு எதிராகப் போராடுவோம்” என்பதோடு வழமையான தூய இன , புனித இனம் போன்ற கோசங்களும் இருந்தன. ஜல்லிக்கட்டு ஒட்டுமொத்த தமிழ்ச்சமூகத்திற்கும் எப்போது மரபானது என்று தெரியவில்லை, மலையகத்தமிழர்கள் , யாழ்ப்பாணத்தமிழர்கள் , புலம்பெயர் தமிழர்கள் என்று அனைவருக்கும் ஜல்லிக்கட்டு மரபா என்று வியந்து போனேன். அதற்கிடையில் அடுத்த போஸ்ரரில் we do jallikaddu என்று போட்டிருந்தார்கள் , விசாரித்த போது அது ரெண்டிங்கில் ஆதரவை இணைப்பதற்கான keylink என்றார்கள்(!) .சரி போஸ்ரரில் என்ன key link ? அப்போதே எனக்கு குழப்பம் தொடங்கி விட்டது , அதற்குப்பிறகு நல்லூரி முன் வாசலில் எங்களுடைய இளைஞர்கள் பிடித்திருந்த வாக்கியங்களும் பேட்டிகளும் என்னை மூர்ச்சிரையாக்கி விடுமோ என்று பயந்து விட்டேன் , அசல் அலங்கா நல்லூர் பிரசைகளாகவே மாறி விட்டிருந்த நண்பர்களைப்பார்த்தேன். இதைக்கூட ஒரு கும்பல் மனநிலை என்று கடந்து விடலாம்.